
Ein prynu wnaeth â'i waed, 












CAROL PLYGAHN, 


AR Y MESUR 


“DIFYRWCH GWYR Y GOGLEDD.” 


DEFFROWCH ar doriad dydd, 
Drwy ffyddlon gywir ffydd, 

I foli'r Iôn yn Seion heddyw sydd ; 
Newyddion da_sy'n awr, i 
Ar forau goreu gwawr, 

Yn Methle'm dreí 

Caed Llywydd nef a llawr; 

Y Gwr a bia'r nef a'r byd, 

Y môr a'i gaerau mawr i gyd ; 

Bu'r preseb gwael, ragorol 

Oen grasol, iddo'n gryd! 

Brenin y breninoedd yw, 

Ac Arglwydd yr arglwyddi gwiw ; 
Cyd-ganwn ar blygeinddydd  ; 
I'n Harglwydd, ddedwydd Dduw. 


Fe anwyd Crist ein Craig, 
Hwn ydoedd hâd y wraig, 
Fe sigodd siol y ddrwg uffernol 
ddraig, ; 
Y cyfaill goreu gaed, 











Rhydd nerth i'r gwan 

A'r gelyn dan ein traed ; 

Yn ben i'r eglwys y mae fe, 

Ei sail a'i grym a'i sylfaen gre, 

Pen Llywydd mawr galluog, 

A gwir Eneiniog Ne'; 

Hwn yw'r ail Adda lana' o lun, 
T'r ddaear daeth yn Dduw a dyn, 
A phawb a gywir gredo 

Ni chollir ynddo'r un. 


Hwn ydyw'run a ddaeth 
O ganol Edom gaeth, 
O Bosra dir yn gywir heb fod gwaeth 
A'i wisg yn goch ei lliw, 
Daeth ef i fyny'n fyw, 
Fe roes trwy ras 
Bob gelyn cas tan friw ; 
Y Llew o lwyth Juda, mwya'i nerth, 
Yr un a sathrodd uffern serth, 
Fe ddaeth dros epil Adda 
Yn aberth gorau gwerth ; 
Fe gongcrodd bob rhyw elyn câs, 
Fe dynodd golyn angau glâs, 
Dduw cadarn, Dad trag'wyddol, 
Mewn gweddol agwedd gwas. 


'R hwn oedd yn Methle'm draw, 
Ar ddiwedd byd, a ddaw 
Pn barnn ar g'oedd â'i luoedd maes 

o law; 

Try'r Oen i rai fel Llew,— 
Try'r haul fel sachlen flew,— 
Try'r lloer yn waed,-— 
Syrth ser dan draed yn dew,—. 

Y creigiau'n syrthio'n fawr €u swim,-4 
A'r moroedd draw yn rhuo'n drwm-- 
A llawer fydd yn llwgu, 

Heb feddu ond lletty llwm ; 

Fe genir udgorn mawr y Ne, 

Yn awr fe gryn y ddaear gre” 

Daw'r meirw o dir a moroedd, 

Yn lluoedd i'r un lle, 


Cyd- gesglir ger ei fron 
Bob gradd o'r ddaear gron, 
Pawb oll raid ddod i i'r frawdle hynod 
hon, 
A chyfiawn farn a fydd ; 
Ceiff teulu Seion sydd 
Mewn cystudd mawr, 
Eurhoddi'n awr yn rhydd ; 
Ond gwae'r annuwiol! Beth a wnewch 
Heb nefol ras, os yno'r ewch ? 
Fe'ch demnir âm eich pechod, 
A chymod mwy ni chewch; 
A'r holl dduwolion, wiwlon wedd, 
Ar dir y bywyd, hyfryd hedd, 
Ant at eu priod nefol 
I lawn dragwyddol wledd. ; 


Mae oed ein Harglwydd mawr 
I'w cyfri' eleni ar lawr, | 
Un mil, wyth cant a nodant ini'n awr 
A phumdeg ac un flwydd, 
Sydd eto i'w rhifo'n rhwydd, 











Pan ddel y dydd, 

A llawen fydd ein llwydd. 

Duw cadw ein Penaeth hardd ei 
phryd, 

A'i gwyr yn gywir 1ddi i gyd, 

Yn ngwyneb pob gelynion 

Sydd greulon fryntion fryd. 

A boed yr Eglwys hardd ei llun, 

A phawb o'i deiliaid yn gytun, 

Tan faner Brenin Seion, 

Yn gyson bod ag un. 


Cydganwn lafar lef 
O glod i'w enw Bf, 
Eiriolwr mawr sy'n awr ar orsedd nef: 
Chwi weision doethion Duw, 
' Bendithiwch ef bob MH 
Trwy'r nef a'r byd, 
Hwn ydyw'r bywyd byw ; 
Boed pur ogoniant, peraidd gân, 
I'r Tad, a'r 'Mab, a'r Ysbryd Glân,— 
I'r Drindod yn yr undod 
Rho'wn fawr-glod, fawr a mân: 
I'n Priod pur, ein Brawd a'n Pen, 
Y Gwr a'n prynodd ar y pren, 
Cyd-ganwn ei ogoniant, 
A moliant iddo. Amen. 


John Jones, Argraffydd, Llanrwst. 



















